Sammenlign Rabatkoder og Tilbud for ♡ valentinsdag\nDen 14. februar 2019 er det valentinsdag eller helgendag for Sankt Valentin, hvor der rundt i hele verdenen er skik for at give sin partner eller udkårne et tegn på in kærlighed. Og år 2019 er selvfølgelig ingen undtagelse, og her på Saleduck fejre vi selvfølgelig også valentinsdag d. 14. februar, hvilket betyder, at du kan finde de bedste tilbud og rabatkoder til den helt rigtige valentinsgave. Om det er blomster fra Euroflorist, helium balloner fra CTi Party, en romantisk middag med god rabat fra EarlyBird eller sexet lingeri fra Hunkemöller, så finder du de gode tilbud og rabatkoder her. Du finder inspirationen til valentinsgaven 2019 her.\nDen elegante og klassiske valentinsgave 2019\nEr du den klassiske romantiker, der ønsker at forkæle din partner og kærligheden i dit liv med lidt ekstra på Valentinsdag d. 14. februar 2019? Så bør du måske overveje elegante og klassiske valentinsgaver som blomster og lækre gavekurve fyldt med chokolade, champagne, vin og andre lækkerier fra Euroflorist. Se alle de bedste valentin-tilbud her hos Saleduck. Skal der heliumballoner i røde hjerter til? Så kan du hos CTI Party finde alt du behøver til at peppe den romantiske stemning op. Spiser I hjemme, men vil ikke bruge den kostbare tid i køkkenet, kan I få jeres romantiske Valentinesmiddag leveret direkte til døren med TakeOut. Vil I gerne ud på en restaurant og spise en romantisk middag? Og vil I gerne spare penge med et billigt restaurantbesøg? Så kan du med fordel tjekke EarlyBird ud, hvor du kan spare helt op til 33% på restaurantbesøg. Find de bedste valentin-tilbud og -rabatkoder her hos Saleduck.\nValentinsgaven 2019 til ham og hende\nVil du gerne gå skridtet videre på Valentinsdag, og skal ham eller hende du holder af have en utraditionel Valentinsgave, men stadig en sikker vinder? Så tjek for eksempel udvalget af tilbud og rabatkoder til populære modetøjsbutikker som Na-Kd, Bestseller, Hardcasa, Monki og alle de andre, hvor du kan finde en pæn bluse eller en smart trøje eller jakke til din partner. Valentinsdag bliver i Danmark en større og større højtid og begivenhed for hver år der går. Og derfor tilbyder flere og flere butikker også høje rabatter og gode tilbud, så du kan shoppe billigere kærlighedsgaver til din partner. Valentinsdag d. 14. februar 2019 er en sand kærlighedsdag, hvor vi kan forkæle vores partner og give ægte kærlighedsgaver. Er der unertøj og lingeri på listen over valentinsgaver, så kan du med fordel tjekke Hunkemöller store Valentin-udsalg, hvor der er mange penge at spare op sexet undertøj og lingeri. Er det derimod smykker, der skal ned i kærlighedsgaven på valentinsdag? Så kan du se det store udvalg af smukke smykker på tilbud til Valentinsdag hos Golden Times eller H.C Smykker og Ure. Vil du gå den utraditionelle vej, når valentinsgaven skal købes, kan du lave din egen hjemmebiograf, køb den helt rigtige film hos CDON eller Gucca, og pep stemningen op med en Munchbox fyldt med spændende, amerikanske lækkerier - det helt rigtige til hjemmebiografen. Skal kæresten virkelig forkæles, som i virkelig, så bør du tjekke mulighederne for oplevelsesgaver fra DuGlemmerDetAldrig og Gaveideer. Her kan du spare penge på oplevelsen 2019. Skal du give en køretur i en Ferrari, et tandemspring, en vinsmagning eller måske en chokolademassage - ja, så er det hos DuGlemmerDetAldrig og Gaveideer at du skal finde Valentinsgaven 2019.\nDanske singler har hen over julen formået at komme igennem den hårdeste tid på året for singler. Og derfor skal de fejres og ikke længere stå alene. Find en sød date til Valentinsdag - måske det er den eneste ene du møder. Tjek de populære online dating-sider som Dating.dk, 50plusMatch og Match.com. Her finder du andre danske singler, som også har følt sig alene hen over julen - danskere der også er på jagt efter kærligheden og det gode selskab, så de ikke skal stå alene på Valentinsdag d. 14. februar 2019. På online dating-sider som 40plus, Partner med niveau og dating.dk kan du være heldig at finde kærligheden - en at dele dine hemmeligheder med og en at nyde de skønne og mindeværdige stunder i livet med. Opret en profil hos enten match.com, 50plusmatch, 40 plus.dk, Partner med niveau eller dating.dk allerede i dag. Find kærligheden og tilbring ikke flere jule og valentinsdage alene. Hos Saleduck finder du de gode tilbud og rabatkoder eller endda gratis oprettelse og billigere medlemskaber til online dating-sider som dating.dk, 50plusmatch, match.com, 40plus og partner med niveau. Tjek ud i dag, hvordan du kan finde kærligheden billigere.\nSammenlign ♡ Valentinsdag Tilbud\nOpret en online dating profil på Dating.dk og kom med til events udelukkende for singler\nFind din nye partner på 50plusmatch - online dating har aldrig været nemmere!\nFind din drømmepartner på 40plus.dk - Opret din online dating profil gratis i dag


Karen’s Beauty (hero) diary: My FAVORITE eyecream right now! - Beautyhero.dk\nBy Beautyhero on 29. november 2018\nJeg var slet ikke på det der med at bruge øjencreme, før jeg var i slut tyverne. Jeg boede i L.A og det var der jeg for første gang gik all in på Mario Badescu regimet. Jeg har altid haft periodevis ekstremt tør hud og ligeledes lange perioder med Perioral Dematitis. Jer der kender til PD ved også at det er noget nær den mest diffuse inflammation i huden. Det var først da jeg begyndte at bruge Mario Badescu at jeg virkelig fik det under kontrol og det er ikke vendt tilbage de sidste 9 år. Men det er en anden historie, som jeg har lovet at give jer og som i nok snart skal få.\nMen tilbage til de sarte øjenomgivelser. Jeg har aldrig været vildt med de mega fede øjencremer, men ville gerne have fugt og en udglattende effekt. Jeg fandt den helt perfekte kombination i Mario Badescu’s Hyaluronic Eye Cream, som jeg dupper ind i huden morgen og aften. #HEROTIP: Dup med fingerspidsen eller rul cremen ind med en rosenkvartsrulle. Begynd udefra og dup/rul cremen ind mod øjenkrogen. På den måde eliminerer du væskeophobninger og giver huden omkring øjenene et mere fast og frisk udseende. Jeg elsker følelsen af den hvide, lette cream, der dog uden at være en gel, stadig giver en masse næring og fugt til huden og du kan se at huden omkring øjet bliver mere ensartet og små rynker mindskes effektivt, takket være hyaluron der binder vand til hudens celler. (Opbevar øjencremen på køl for en endnu bedre effekt. Læs mere her!).\nJeg er overbevist om at brugen af øjencreme er en rigtig god investering fremadrettet og så tager det kun 1 min. at påføre den, so what’s not to like? Og vil du gå all in så elsker jeg at bruge en kølig øjenmaske inden jeg påfører øjencremen, 3 gange om ugen og altid aften.\nHusker du øjencremen? Og kan du se en forskel når du husker at bruge den hver dag/aften?\nPreviousKaren’s Beauty (hero) journal: Verdens bedste natcreme til kombineret og sensitiv hud\nNextKarens Beauty (hero) diary: Meet Cooluli! #INTHEFRIDGE


GripGrab Merino Polyfiber Base Layer - Svedundertrøje - Navy blå - Str. S kan være med til at give din cykling et løft. Svedundertøj Herre er vores rigtig populære kategori blandt alle vores varer. Cykelpartner er nok shoppen hvor du finder fleste cykeldele samlet ét sted. Produktet du ser på her kan indenfor 365 dage sendes retur, hvis købet fortrydes. Er du løbet sur i jagten på godt cykeludstyr, kan løsningen være at købe varen her, det er et godt produkt og kvaliteten er i orden. Her i shoppen får du oven i hatten også prisgaranti på GripGrab Merino Polyfiber Base Layer - Svedundertrøje - Navy blå - Str. S fra det rigtig fede mærke GripGrab, som er kendt i cykelverdenen. Når kilometerne rask væk forsvinder under hjulene, er det vigtigt at huske at indtage væske undevejs. Væsken kan sagtens bare være ganske almindeligt vand fra hanen.\nGripGrab Merino Polyfiber Base Layer - Svedundertrøje - Navy blå - Str. S kan du finde sammen med resten af de populære fra varer i kategorien Svedundertøj Herre. Du bliver ved købet også tildelt hele 365 dages returret hvis du skulle fortryde dit køb din vare. Det er efterhånden velkendt at online shoppere køber deres GripGrab Merino Polyfiber Base Layer - Svedundertrøje - Navy blå - Str. S hos onlineshoppen Cykelpartner, som er den foretrukne shop blandt online shoppere. Hos webshoppens store udvalg er der helt sikkert noget for dig, som jo fx kan være produktet er på siden. Ved at købe dine varer i en webshop er priserne bedre- når webshoppen sparer de penge som en almindelig butik bruger, så kommer det dig til gode.\nKøb GripGrab Merino Polyfiber Base Layer - Svedundertrøje - Navy blå - Str. S allerede i dag til kun kr. 349.00 - og med prisgarantien, bliver det ikke billigere. Køber du for mere end kr. 299 så koster det ikke noget at få sendt til din adresse. Du får oven i købet hele 365 dages returret.\nHvis du shopper online, er betingelserne lidt gunstigere, så du på nogle områder er bedre stillet, end hvis du handler I fysiske butikker. Varer som er købt i en dansk webshop, skal have returret i 14 dage. efter dit online køb, en del shops efterhånden giver endnu mere som ligger udover de lovpligtige 14 dage. Derudover har du et meget større udvalg, som gør det let at sammenligne priser, iblandt alle de shops der sælger det, du er ude efter. Og du kan endda gøre det når du har lyst, uden at være afhængig af butikkers åbningstider. Tænk også på, at ved at handle online, så slipper du helt for, at være afhængig af at nå at handle i butikkens åbningstid. Når du har handlet dine produkter, kommer de hjem til din adresse, alternativt kan de sendes til dig arbejde, så du kan frit vælge den løsning, der er bedst for dig. I dag er der ingen grund til at skulle stå i kø ved en kasse - ved online handel så det er direkte til kassen, når du er færdig med at handle, så behøver du ikke længere forudsige, hvilken kø der er hurtigst - vi gætter aldrig rigtigt alligevel.


As We Ascend - Perfection Falls | Anmeldelse | Heavymetal.dk\nAnmeldelse Anmeldt 25. januar 2016 af Jesper Beck 0 kommentarer\nUdkom 30. januar 2016\nDanske As We Ascend byder ind på Groove Metal-scenen, men har de noget at byde ind med?\nAs We Ascend er et forholdsvis ukendt band på den danske metalscene, men det afholder dem ikke fra at have store planer om pladekontrakter og koncerter i ind- og udland. Der er dømt tung growl metal, og lige her og nu kan vi stifte bekendtskab med dem gennem deres første ep, og der bliver gået til stålet på de tre sange, som As We Ascend disker op med.\nDer lægges hårdt ud, fra første sekund\nDer er slet ingen tvivl om, at As We Ascend mener noget med deres ep. For når der først trykkes på play, så bliver man fanget i As We Ascends univers. Der er fuld fart på, og gruppen prøver på at holde lytteren i et jerngreb og med den brutalitet, der lægges i musikken, så går der ikke længe førend pulsen er oppe. As We Ascend spiller i et rasende tempo, der bydes op til dans i pitten, og der holdes ikke pause på noget tidspunkt.\nMan sidder faktisk efter gennemlytning af de tre sange og håber på mere, eller rettere man vil have mere. Der er ikke på noget tidspunkt noget i musikken, som falder helt ved siden af, eller hvor man tænker, at det der riff eller temposkift ikke passer ind i det samlede lydbillede. Faktisk sidder man og tænker, at As We Ascend rammer noget af det rigtige i deres musik.\nHvad er det så der virker for As We Ascend?\nDet er tydeligt at høre, at Alexander på guitar har været i gamet før og spiller en rigtig fin guitar med mange gode riffs og variationer, og han giver flere gode eksempler på sine færdigheder. Spillet er hurtigt, og de pludselige skift i tempo tackles perfekt i udførelsen. I al sin enkelthed så kipper jeg på hatten her, for det er flot guitararbejde.\nOgså trommespillet er særdeles godt med, og jeg kan rigtig godt lide den variation og speed, der spilles med. Det passer rigtigt godt ind i det samlede lydbillede og det hele rammes bare spot on på nummeret ”Perfection Falls”\nDesværre er As We Ascends største problem nok forsanger Martin Borres’ vokal. Her er der tydelige mangler, og jeg synes, at vokalen i flere passager lyder noget anstrengt. Specielt på sangene ”Finally Free” og ”Await The Dawn” kniber det for vokalen.\nDen tunge growl og temposkiftene lyder simpelthen forkert, og når man tænker på, at As We Ascend langt hen af vejen lyder som The Burning, så er der alligevel et stykke vej op til frontmand Johnny Haven, som har en fantastisk vokal. Dermed ikke sagt, at Martin Borre ikke kan give den gas, for det kan han uden tvivl.\nMen der skal bruges noget mere tid i øvelokalet for de tonelejer, som han prøver at ramme, er han bare pt. ikke helt klar til at ramme perfekt. Jeg synes, det er lidt ærgerligt, at den halter her, for det samlede lydbillede er jo virkelig godt. Men på nummeret ”Perfection Falls” der lykkes det faktisk Martin Borre at ramme det udtryk, som jeg mangler på de 2 øvrige numre. Her gør han det, han kan og ikke mere, og hvorfor så ikke bare nøjes med det, når det jo duer! ”Perfection Falls” er uden tvivl det bedste udspil på denne ep, og nummeret tog mig med storm.\nBasguitaren er desværre også lidt for meget i baggrunden, og her kunne der passende sættes ind med forbedringer. Tag f.eks. et hardcoreband som Madball, hvor basguitaren pludseligt bryder ind og trykker en vild solo af, eller f.eks. basguitaren på nummeret ”Culture Blood” fra Essence, hvor der lægges fra land med en fantastisk bassolo. Dette høre vi desværre ikke hos As We Ascend, og den slags mangler jeg.\nEn anden ting, som jeg også mangler, er en ekstra mand på guitar, så vi både har en på rytme- og leadguitar. Når dette kommer på plads, ja så tør jeg slet ikke tænke på, hvad vi kan komme til at høre af lækkerier fra As We Ascend.\nHar As We Ascend så noget at byde ind med?\nDenne anmelder siger: Absolut! Kan As We Ascend blive ved med at skrive gode tekster og finde variationen i deres sange, så mener jeg klart, at der noget at komme efter her. Personligt så glæder jeg mig til deres første langspiller, men de bevæger sig ind på en scene med masser af andre gode bands, så der skal arbejdes hårdt. Lur mig, om vi ikke kommer til at høre mere til As We Ascend. Med denne ep er den første, gode grundsten i hvert fald lagt.\nMere As We Ascend\nEP fra As We Ascend\nNyhed 9. nov 2015 1\nAs We Ascend - Nyt dansk band\nAntvorskov Ruin, Slagelse\nTsk 5 dage 20 timer siden til Defeated Sanity - The Sanguinary Impetus\njeg hører det diferent. køw dine pøller i Coma. 1 uge 16 timer siden til The Hallowed Catharsis - Killowner\ntøj 1 uge 17 timer siden til Gaerea - Limbo\nAlt for nærrig 1 uge 2 dage siden til KALI - Lake\nTøj på under sex 1 uge 4 dage siden til Gaerea - Limbo


tandblegning | lex.dk – Den Store Danske\nTandblegning, metode til at lysne grå eller gullige tænder. Der anvendes iltende stoffer, fx forbindelser, som fraspalter brintoverilte. Blegemidlet påsmøres enten tandens emalje eller deponeres kortvarigt inde i tandens krone ved blegning af rodbehandlede tænder.\nVil du citere denne artikel? Kopier denne tekst og indsæt den i din litteraturliste: Bindslev, Preben H.: tandblegning i Den Store Danske på lex.dk. Hentet fra https://denstoredanske.lex.dk/tandblegning


En cykeltur, der giver mening på flere måder | Randers Onsdag | Ugeavisen.dk\nDu er her: Forside - Randers Onsdag - En cykeltur, der giver mening på flere måder\nGenrefoto: Ludovic Marin/AFP/Ritzau Scanpix\nAf LUDOVIC MARIN/Ritzau Scanpix\n27. januar 2020 kl. 10:29\nKjeld Skov har meldt sig til i juli 2020 igen at cykle de 1.300 kilometer til Paris siddende på en racercykel 10-12 timer i døgnet i selskab med en række andre amatørryttere. Tour de Taxas årlige cykeltur til Paris til fordel for Julemærkefonden vil han ikke undvære.\nØrum Djurs: I juli stiger Kjeld Skov igen på cyklen med retning mod Paris. Det bliver hans tredje Tour de Taxa-løb - selv om han første gang kom i tvivl om, hvorvidt han havde taget munden for fuld.\nMen de forudgående måneders træning viste sig at slå til, og Kjeld Skov (59 år) kom til Paris med resten af sit hold.\nTour de Taxa har hold over hele landet og de består af både ryttere, mekanikere, massører og madmødre. Selve touren til Paris tager otte dage, og deltagerne skal hver dag tilbagelægge mellem 175 og 205 km. Formålet er at indsamle penge til Julemærkefonden. Det sker i form af sponsorater, da deltagerne selv betaler for deres egen tur. Sidste år rejste Tour de Taxa-holdene i alt 888.547 kroner til fonden.\nTour de Taxa startede for 10 år siden, da en lille gruppe taxachauffører i Aarhus fik ideen om at cykle til Paris. I dag består Tour de Taxa af seks hold. Fem Parishold og et Explorerhold.Explorerholdet laver hvert år en tur rundt i andre lande i Europa og er for ryttere, der har kørt til Paris.\nDet er ikke nødvendigt at være taxachauffør for at deltage.\nDer er et Parishold i hver af de fem regioner i Danmark. Tour de Taxa har alle årene støttet Julemærkefonden, der driver de fem julemærkehjem i Danmark.\nLivet har fået ny retning\nÅrsagen til, at Kjeld Skov overhovedet kom i gang med at cykle, skyldtes, at han var blevet overvægtig efter 20 år med et ret stillesiddende arbejde som lastbils- og buschauffør. Sammen med et par andre fra lokalområdet begyndte han at cykle nogle kortere ture. Men så snart, Kjeld Skov havde meldt sig til Tour de Taxa - sammen med sin hustru og flere af de øvrige ryttere fra Ørum Djurs - fulgte et langt træningsforløb med meget længere træningsture end normalt. Kravet fra Tour de Taxa er, at alle deltagere som minimum cykler 2.500 km inden turen til Paris. Kjeld Skov cyklede 5.000 km og nåede at tabe sig 18-20 kg.\n- Cykeltræningen har været med til at sende mit liv og helbred i en helt ny og langt sundere retning, fortæller Kjeld Skov.\nSelvom Kjeld Skov syntes, at det var stort at køre ind på Champs-Elysées, var det dog en helt anden tur, der for alvor fik tårerne frem i øjnene på ham.\n- Den bedste oplevelse var, da vi cyklede fra Aarhus til Julemærkehjemmet i Hobro. Dét at komme derop og cykle ind på pladsen med de øvrige ryttere, mens julemærkebørnene stod og tog imod, var meget rørende. Det rørte os alle virkelig dybt ikke mindst også at høre om deres oplevelser på Julemærkehjemmet, siger Kjeld Skov.


Arildsgård - BYENS TAG & FACADE\nHos A/B Arildsgård skiftede vi i 2020 cirka 2500 vindues- og dørelementer, som en del af vedligeholdelsesplanen for foreningen.\nTidligere har vi også udført andre arbejder for foreningen (efterisolering af facader, udskiftning af tag, mm) og begge parter har været meget glade for samarbejdet.\nDerfor blev vi indbudt til at byde igen og fik muligheden for at byde på udskiftning af vinduer.\nEntreprisen bestod udover vinduer til beboelsesområder også i kældervinduer, altandøre, vinduer i varmecentralen, samt i bestyrelses- og butikslokaler.\nDer blev udover udskiftning af vinduer og døre også gennemgået facader for mindre murmæssige reparationer, det stod vores egne murer for.\nArbejdet blev udført fra platform og blev udført systematisk af et hold vinduesmontører på henholdsvis haveside og gadeside.\nFor beboerne havde det den positive sidegevinst at det gav dem mindre gener ved arbejdet, da det blev udført fra platform og desuden blev udført forskudt på have- og gadeside.\nFor os som entreprenør var det en god sag at styre fordi arbejdet var godt delt op, og det gav os mulighed for at optimere på processerne på den lange bane.\nArbejdet blev udført indenfor tidsrammen og samtidig blev arbejdet udført under første corona-nedlukning og med de udfordringer det gav (bla. hvor mange beboere var hjemme og den koordinering der ligger i det).\nDet krævede ekstra byggesagsstyreting, og skarp kommunikation at sørge for både de generelle anbefalinger og vores sikkerhedsforanstaltninger blev overholdt.\nForeningen har hurtigt kunne mærke at ejendommens tilknyttede medarbejdere brugte langt mindre tid på daglige reparationer efter endt justering og vejledning af beboerne i brug af de nye vindue.\nVinduerne er blev rykket frem i facaden, resultatet er bedre lysindfald, sammenholdt med et større glasareal i de nye vinduer oplever beboerne deres lejligheder som lysere.\nSamarbejdet med både rådgiver og bygherre fungerede upåklageligt, der var god kommunikation hele vejen gennem sagen, hvilket især kom til udtryk da vi stod overfor corona-nedlukningen. Vi havde i den forbindelse behov for ensartet og klar kommunikation, og også her var der gode toner og enighed hele vejen igennem.\nFor os som entreprenør var det en kernesag at styre fordi arbejdet var godt delt op, og det gav os mulighed for at optimere arbejdet på den lange bane.\nForeningen har hurtigt kunne mærke at viceværter har brugt langt mindre tid på daglige reparationer efter endt justering og vejledning af beboerne i brug af de nye vindue.\nArbejdet er simpelthen rigtig pænt udført, vores vinduesmontører er dygtige til det de gør.\nRasmus Dalberg Skjoldbanke Byggeleder, BYENS


‘Licorice Pizza’: En sød og stærk hyldest til bittersød ungdom, men ligeså meget en hyldest til halvfjerdserne, det sidste uskyldige årti. – City Lights Filmblog\n‘Licorice Pizza’: En sød og stærk hyldest til bittersød ungdom, men ligeså meget en hyldest til halvfjerdserne, det sidste uskyldige årti.\nPosted bycitylightsfilmblog 17. marts 2022 17. marts 2022 Posted inFilmanmeldelser\nMesterinstruktøren Paul Thomas Anderson prikker til uskylden, i sanselig og ren nostalgibombe, der giver vink til ‘Da Harry mødte Sally’.\nDet er jo ikke altid let med den kærlighed og særligt i ungdommens år rammes vi af sår og skrammer, men også af berusende lykkeøjeblikke der for evigt bliver fastlåst i vores erindring.\nSå det er med en let bittersød vemodighed at sifte bekendtskab med Paul Thomas Andersons seneste, der på overfladen virker let og hyggeligt omgængelig, men også emmer af afgrundstruende ubehag og skjult mørke ved overgangen til voksenlivet, der når som helst kan fratage ungdommens uskyldighed. Filmen er løst baseret på Paul Thomas Andersons barndomskammerat Gary Goetzman, der var barneskuespiller i bl.a. filmen ‘Yours, Mine and Ours’ 1968 med Lucille Ball. Senere solgte han vandsenge og havde sin egen spillearkade med flipperspil.\nVi møder i filmens start den 15-årige stræbsomme “High School´er” Gary Valentine og den 25-årige fotografassistent Alana Kane ved skolens årlige skolefotografering i starthalvfjerdsernes Californien. Den ti år ældre Alana er dog i starten noget modvillig overfor den ihærdige unge elevs tilnærmelser, men bliver senere venskabeligt overbevist omkring Garys charme og sammen opstarter de et specielt forhold. Gary er overbevist om at det er “kvinden i hans liv”, men der skal mere til at overbevise den på overfladen mere modne og selvsikre livssurfer Alana. De følges ad over flere år, med forskellige oplevelser, erfaringer og erobringer. Men den undrende omverden er forunderligt de eneste der kan se at de er et perfekt match, eller er livet bare for svært at hitte ud af når lykken er lige foran næsen på én?\nAt mesterinstruktøren Paul Thomas Anderson elsker halvfjerdserne burde der efterhånden ikke såes tvivl om. Siden gennembrudsfilmen ‘Boogie Nights’ 1997 har dette årti været ét af de gennemgående årtier, der også tæller filmen ‘Inherent Vice’ 2014 og altså nu igen i aktuelle ‘Licorice Pizza’. Anderson er selv fra 1970 og har man selv oplevet dette årti kan de fleste nok nikke genkendende til årtiet som det sidste år med nogenlunde intakt uskyld.\nMen med indgangen til firserne forsvandt muligvis det sidste årti med nærhed og åben dialog og de truende ændringer i halvfjerdserne bliver også ridset ind i idyllen i denne, på overfladen, uskyldige pubertetsudgave af Rob Reiners ‘Da Harry mødte Sally’ 1989, uden der dog overhovedet er tale om et såkaldt remake.\nPaul Thomas Anderson, der naturligvis har skudt sin 70´er film på 35 mm film med gamle linser, er en detaljens mester hvor intet står usagt, hvor hver gestus har en plads foran kameralinsen, hvor soundtracket er nøje udvalgt og hver skuespiller ikke er fejlcastet. Dette gælder også for denne film og ligesom hans forrige syv film, inkl. den seneste ‘Den skjulte tråd’ 2017, er fortællingens hovedessens menneskets kamp og angst for ægte nærhed og modtagelse. Dette fik en Ingmar Bergman til at fylde en hel karriere af mesterværker, men Anderson er, ligesom sine filmkarakterer, ligeså interesseret i at beskrive den frodige og tillokkende omverden med alle dens fristelser og faldgrubber.\nHans nu Bafta belønnede manuskript er som en blomstrende dagbog af detaljer og følelser, både det sagte og usagte, og selvom der er noget langt til hans største mesterværk ‘There Will Be Blood’ 2007, er det stadig en visionær mesterinstruktør der bakker sin film op.\nHans nøje udvalgte hovedroller spilles af de to debuterende skuespillere Alana Haim og Cooper Hoffman og de er ligesom filmens karakterer fulde af håb og forundring. Alana Haim er bedst kendt som Grammy-nomineret musiker fra søstertrioen Haim og har tidligere samarbejdet med instruktøren til gruppens ni musikvideoer.\nAttenårige Cooper Hoffman er søn til den afdøde skuespiller Phillip Seymour Hoffman og lad os bare sige det med det samme: han er endnu langt fra sin fars storhed, men lad os nu spændt følge hans udvikling. Der er plads til forbedringer, men talentet er der.\nDen romantiske duo flankeres af Hollywood skuespillerne Sean Penn, Bradley Cooper og sågar Tom Waits. De har erfaringen med i kufferten og specielt Bradley Cooper leverer et overbevisende spil som den situationsudnyttende og virkelige Hollywood producer Jon Peters, som burde krumme sine tæer ved denne udstilling af sig selv.\nPressematerialet kalder filmen for Paul Thomas Andersons egen ‘American Graffiti’, men den læner sig nok mere op ad Richard Linklaters ‘Dazed and Confused’ 1993 og hvis du undrer dig over filmens titel, er filmen opkaldt efter den tidligere kæde af vinylplade butikker af samme navn, der skød op i det sydlige Californien. Ser du filmen, så prøv at se om du kan spotte John C. Reilly. Han er der hvis du ser GODT efter!\nI halvfjerdserne hed nogle af de hotteste trends vandsenge, Hollywoodfilm, flippermaskiner og banansædecykler og Gary Valentine er tæt på at miste fokus fra sin drømmepige grundet disse fristelser. Havde han været ung i dag havde han sikkert været single, ligesom halvdelen af os.\nLænge leve ungdommen og 70´erne!\n‘The Lost Daughter’: Olivia Colman leverer igen på højeste niveau\n‘A House Made Of Splinters’: Katastrofen før krigen i Ukraine


Faresignaler for dansk ballet | Seismograf\n| DMT Årgang 37 (1962) nr. 05 - side 154-156\nA. V. Coton, den kendte engelske balletkritiker, er gennem mange og lange ophold i Danmark dybt fortrolig med vort balletliv. Han er nu midt i halvtredserne. Af hans forfatterskab kan nævnes A. Prejudice for Ballet (1938) og The New Ballet (1946). Som balletkritiker har han været knyttet til Evenïng Standard og fra 1954 til Daily Telegraph.\nl 1947 besøgte jeg første gang København, da jeg havde fået nys om den internationale koreografiske kongres, som Rolf de Mare havde organiseret. Bortset fra det spændende i denne begivenhed opdagede jeg tillige, at Danmark havde sin egen ballet, helt forskellig fra de andre europæiske balletter, jeg kendte. Jeg tør ikke påstå, at jeg dengang fuldt ud forstod, hvorfor Bournonville-balletterne var så virkningsfulde; men jeg følte mig overbevist om, at dette stof, udtrykt i denne enestående koreografiske stil, var et kunstnerisk fænomen, som jeg ikke havde mødt noget andet sted.\nFå år senere startede den nuværende række af festivals. Den første af dem overværede jeg ikke, men jeg har set adskillige af dem efter 1950, deraf fire i de sidste seks år. Blandt andre englændere, som har besøgt Danmark, var også jeg spændt, når jeg tænkte på den allerede oplevede kunstneriske åbenbaring det var for os i England, da Den kongelige danske Ballet besøgte London i 1953, og da den deltog i Edinburgh-festivalen i 1955.\nEftersom de store politiske begivenheder, der har ændret Europas ansigt i de sidste hundrede år, ikke i nogen væsentlig grad har grebet ind i livet i Danmark, har Deres land kun været udsat for få indgreb i sit kulturelle mønster. Overalt i Europa, også i Rusland, blev balletten påvirket af enhver flygtig moderetning inden for teatret siden 1870 ... undtagen i København. Deres store fortrin var, at De havde skabt et system til organisation og administration af en stor balletskole og et lige så stort balletteater, der var lige så fuldkomment (og lige så fuldkomment tilpasset Deres nationale kurtur særpræg) som i St. Petersburg, Moskva, Milano eller Paris. I alle disse byer måtte balletten imidlertid lade sig påvirke af forskellige politiske, æstetiske og kunstneriske krav i årene efter genoplivelsen af 1840'ernes romantik og krigsudbruddet i 1914. Men Kobenhavn synes at have undgået disse forskellige konflikter; Deres balletsystem fortsatte med påfaldende få ændringer, uden store reformer og uden forstyrrende revolutioner, men bygget på et storartet og absolut enestående repertoire af danske balletter. Bournonvilles værker var simpelthen ukendte andre steder i Europa, og den fremmede balletentusiast fandt (oftest ved et rent tilfælde), at København havde noget meget specielt at vise frem. Således var situationen efter min opfattelse, da de udenlandske besøgende begyndte at strømme til dansk ballet - i større antal dog først efter 1950.\nMine besøg i København og de to gæstespil af Deres Kongelige Ballet i Storbritannien har gjort det muligt for mig at se næsten hele Bournonvillerepertoiret samt flere værker af danske koreografer og en del udenlandske balletter, oprindelig produceret i Frankrig, England eller Amerika inden de kom til Danmark.\nHer må jeg ærligt og redeligt fremhæve, at hvert eneste menneske jeg kender i Storbritannien, og som har virkelig fornemmelse for balletkunst, er kolossalt imponeret både af Bournonvilles balletter i sig selv og af den stil, hvori Deres dansere kan udføre dem. Jeg er ikke sikker på, at hele den danske balletverden opfatter dette faktum, som er en stor hyldest til den specielle artistiske kvalitet i Deres nationale balletarv. Vi fremmede, som tilfældigvis også er ballet-fanatikere (hertil regner jeg også de temmelig mange engelske, tyske og amerikanske balletkritikere), føler, at vi har et klart og ærligt syn på dansk ballet; vi ser dens udsøgte og originale kvaliteter, og vi ser også - med respekt at melde - at der er visse mangler. - Her kommer jeg til et punkt, hvor jeg må tage erindringen til hjælp for at klarlægge mit syn på den nuværende situation i dansk ballet.\nAlle kunstkritikere, og især teater- og koncertkritikere, henter en del af deres viden om kunstproblemer ved at tale med de udøvende, med direktører, teknikere og impressarier ( og naturligvis med andre kritikere); men vi må passe på nøje at afveje alt det, vi hører. Kunstnernes verden trives af samtaler, men ofte rummer samtalerne en hel del sladder og skandaler. Kritikeren må forstå at udskille den virkelige, værdifulde belæring om kunstnere og kunstværker fra det intetsigende nonsens som ofte høres. Dette siger jeg, fordi jeg tydeligt har set, at der har været dybe og voldsomme forstyrrelser inden for den danske ballet i løbet af de sidste ti år. Vi fremmede gæster har i denne tid hørt adskilligt om de vanskeligheder, stridigheder og uoverensstemmelser, som herskede i årene 1952-1956.\nSå vidt jeg kan se, hænger det således sammen, at Harald Lander i årene for de første festivals forlod København af årsager, som endnu ikke helt forstås af den verden, der ligger uden for København. Madame Vera Volkova kom til København fra London som lærer for Den kongelige Ballet - og danske mandlige dansere begyndte at gæsteoptræde uden for Danmark i forskellige kompagnier, stadig i stigende antal og i stadig længere perioder.\nResultatet af disse begivenheder (der dog ikke nødvendigvis behøver at være direkte forbundne) synes at forme sig således: Erik Bruhn - muligvis en af de største dansere, verden har kendt - har forladt Den kongelige danske Ballet for at forfølge sin karriere i udlandet. Lander, der synes at have udført et fremragende arbejde i sine år som balletmester i København, har slået sig ned i udlandet. Og mest påfaldende er det, at den måde, hvorpå Bournonvilles balletter nu danses, selv i en udlændings øjne, absolut ikke er så præcis, så elegant, så smittende munter, som da jeg så dem opført på Det kongelige Teater for femten år siden.\nJeg ved ikke, om der mellem den opvoksende generation af Deres unge dansere har rejst sig en vis foragt for Bournonville eller ej. (Danserne selv ville naturligvis være de sidste til at fortælle mig, som fremmed, om dét). Men under hver af de sidste fire festivals, jeg har overværet (siden 1958), ser jeg disse unge kunstnere danse, som om de ikke længere satte en ære i at danse i Bournonvilles balletter. Dette indtryk kan naturligvis delvis skyldes, at disse balletter ikke er så nøjagtigt huskede, genskabte og gennemprøvede som de tidligere blev det; og hvis det er forklaringen, kan jeg ikke tænke mig anden årsag, end at den ældre generation af dansere og instruktører er blevet mismodige over Den kongelige Ballets forvirrede tilstand.\nEn sådan forvirring behøver til dels blot være et tegn på rasende (og i almindelighed gavnlig) aktivitet, som skyldes det faktum, at Deres dansere nu gennemgår et træningssystem, der søger at indføre en dansestil i lighed med den stil som i aftagende betydning - findes i russiske, amerikanske, engelske og franske balletsystemer. For en fremmed vil det da være nærliggende at spørge: hvis en ny, formodentlig neo-klassisk, dansestil læres i skolen, kan det da ikke ordnes således, at den læres af visse typer af dansere? Hermed mener jeg den art af dansere, hvis fysik er bedst skabt til at beherske en stil, som udelukker Bournonville-typens specielle æteriske kvaliteter.\nOg er det ikke interessant, at Erik Bruhn netop på dette stadium i Deres ballethistorie - i skrift og undervisning udøver en storartet propaganda for Bournonville-stilen og for nylig hos The Royal Ballet på Covent Gården har produceret to værker med Bournonville-koreografi?\nPå grund af særlige træk i Deres kultur og i hele den danske livsform er De en nation med en speciel ballet-arv (Bournonville), som intet andet balletsystem i verden nogensinde kan kopiere med held. De har fostret meget få originale koreografer i de senere år, og det har medført, at De i stort omfang har importeret værker af fremmede koreografer (Fokine, Balanchine, Ashton, Petit, Cullberg, Macmillan m. f l.). Alligevel får opførelsen af hver eneste af disse balletter, jeg har set, en særlig dansk kvalitet; det behøver ikke være nogen ringere opførelse end hos et udenlandsk kompagni, men den er tydeligt forskellig derfra, fordi danserne ufravigelig »farver« deres fortolkninger med disse finheder, lyriske overtoner og den elegance, som er indpodet ved træning i Bournonville-stilen.\nDet er derfor min overbevisning, at dansk ballets højeste styrke ligger, og altid vil ligge, i de balletter og i den balletstil, som kaldes Bournonville.\nTil slut to betragtninger: én trist, én forhåbningsfuld. Under mine tre sidste festivalbesøg i København så jeg ikke én Bournonville-ballet udført så blændende og så betagende som jeg har set dem i tidligere år - skønt enkelte kunstnere naturligvis ydede meget fine, individuelle præstationer. — Men jeg er meget imponeret af Den skandinaviske Ballet, skønt jeg kun har set lidt af dens virke, og mit indtryk skyldes hovedsagelig, at dens arbejde synes mig (husk - en fremmed!) at rumme noget af den renhed, kunstneriske redelighed og stræben efter fuldkommenhed, som engang var - og atter må blive - grundtonen i Den kongelige Ballets forestillinger. Glem ikke, at De har den eneste europæiske festival, hvor ballet er den største attraktion. Vi, der kommer fra andre lande, ønsker stadig at føle os tiltrukket af dansk ballet. Hvad kan vi se frem til ved festival 1963?


Bali - Island of Gods - Blog from Bayan, Indonesia | Abbet\nBalis hovedstad, Kuta, er første ankomststed på øen. En meget turistet by, hvor middelmådige cafeer, restauranter, souvenirbutikker og særdeles ivrige gadesælgere holder til.\nVi har booket et Hotel der hedder 'Wina Holiday Villa' den første uges tid i Kuta, da rejsen til Bali ville blive billigere, hvis vi købte en pakke. Dog vidste vi ikke at Kuta var SÅ turistet, og vi troede, at vores hotel lå langt væk fra bymidten, så der ikke var så meget larm. Ak nej ;-) Men tilgengæld ligger vores hotel meget tæt på stranden.\nVi har planlagt at tage til en lille by der hedder Seminyak i aften for at spise aftensmad. Vi har hørt at byen skulle være mindre turistet og have nogle gode markeder. Og markeder siger man jo ikke nej tak til. I morgen aften tager vi til en anden lille by der hedder Jimbaran, hvor vi skal spise på en restaurant der har borde og stole på strandbreden - meget romantisk ;-) Så kan Frauke og jeg sidde og kigge hinanden dybt i øjnene og ønske os langt hen hvor der er nogle lækre mænd.\nPå tirsdag tager vi mod Ubud. Vi bliver hentet på vores hotel her i Kuta og bliver kørt rundt til nogle forskellige steder før vi 'lander' på et hotel i Ubud. Vi har fået arrangeret en tur hvor vi kommer til at se Balinesisk dans om morgenen, kunst og kultur by, rismarker, og andre spændende oplevelser. Så det glæder vi os meget til. Ser også frem til at finde afsides strande, spændende hindutempler og hyggelige landsbyer.\nNu vil jeg smutte, skal lige nå i bad før vi tager ud for at spise aftensmad.\nSkal nok skrive om min rejse fra Sydney til og med Tin Can Bay, men det bliver ikke i dag. Der er meget at skrive om på den tur... Så noterne skal findes frem og tiden til at skrive skal også være der.\nHelene Heide Larsen Gode observationer om hovedstaden. Rart med små historier af de personlige slags og lidt humor ...... dejligt Jeg glæder mig til at høre om Sydney og Tin Can Bay.


Ikke-kategoriseret Arkiv - Goodmorning Technology\nEr du i pengenød og overvejer at tage et lån? Så…\nDer kan være mange grunde til, at din virksomhed trænger til…\nAt arbejde hjemmefra kan sommetider være ganske rart. Når du skal…\nAlle har brug for at holde ferie og komme lidt væk…\nKryptovaluta er måske for mange et lidt sært koncept. Virtuel valuta…\nDet kan hurtigt blive en dyr affære i december, når julen…\nTeknologi er naturligvis elektronik og gadgets, men teknologi kan også være…\nOle Iversen 12. november 2019\nEr du begyndt at få smag for gadgets og hele den elektroniske verden? Så er der en række ting,…\nNår det kommer til stykket, spænder gadgets-begrebet vidt og bredt. For nogle er det elektronisk udstyr, for andre kan…\nNår man bliver fanget af noget foran computeren, så kan tiden flyve afsted og pludselig er klokken over midnat….


Hent Ny Windows Ipod forsyningsselskaber\nNy Ipod forsyningsselskaber Til Windows\nFoneTrans 9.1.20 Opdateret\n1. Overfør fil mellem iOS-enhed og pc. FoneTrans kan hjælpe dig med at importere video, musik, foto og andre mediefiler fra computer til iPhone / iPad / iPod til nydelse hvor som helst og når som helst. Det giver dig også mulighed for at...\n3 May 20 I ITunes og iPod-software, Ipod forsyningsselskaber\nCopyTrans Manager er det gratis iTunes-alternativ. Let og let at bruge, det giver dig mulighed for at administrere iPhone-sange, videoer, afspilningslister og meget mere uden iTunes. Føj musik og videoer til enhver iPhone, iPod og iPad via simpelt...\niTools 4.4.2.6 Opdateret\niTools er et simpelt og kraftfuldt værktøj til iPad, iPhone, iPod touch brugere. Det er 100% freeware og grønt, selv behøver ikke at installere på din pc, det har ingen annoncer eller plugins i it.iTools er kraftfuldt, kan nemt styre medier, iBooks,...\nHvad er nyt i denne udgave: Version 2.048 tilføjer support til iTunes...\n27 Oct 18 I ITunes og iPod-software, Ipod forsyningsselskaber\nDoTrans kan genkende din iPhone og iPad, iPod Touch på samme tid, herunder de nyeste enheder: iPhone XS / XS Max / XR. FonePaw DoTrans understøtter: 1. Tilføj mere end en fil eller endda en hel mappe fra din computer til iPhone eller iPad. 2. Eksporter...\nCopyTrans Photo 4.205 Opdateret\nCopyTrans Photo er den nemme måde at overføre fotos mellem pc og iPad på. Et enkelt klik er alt, hvad der kræves for at sikkerhedskopiere hele din iPad-fotosamling og albums til pc'en. Opret hurtigt nye iPad fotoalbum og udfyld dem med...\n15 Aug 18 I ITunes og iPod-software, Ipod forsyningsselskaber\niCareFone 5.0 Opdateret\nTenorshare iCareFone (Tenorshare iPhone Care Pro) giver folk en omfattende pakke af iOS-enhedsoptimeringsværktøjer, herunder en filhåndtering, speedup & Clean-værktøj, backup og gendannelsesløsning, Annoncefjerner. Denne iOS Tuneup giver dig...\n14 Aug 18 I ITunes og iPod-software, Ipod forsyningsselskaber


Politivennen Live Blogging: Bøn til Eieren af Øen Thaarsinge.\nBøn til Eieren af Øen Thaarsinge.\nSkønt der for kort tid siden er udgivet en beskrivelse over det skønne land Tåsinge, tror indsenderen at det ikke vil være uden interesse for mange at læse en mere nøjagtig beskrivelse over de i det nævnte 300 dådyr og anmoder derfor dette blads udgiver om at indrykke denne i Politivennen.\nDisse dyr er en plage for øens beboere. For ikke alene henter de som oftest deres føde i bøndernes kornmarker, men de lægger også deres unger i rugen, og det altid hvor den står allertættest. Deres leje udgør omtrent en 2 til 3 kvadratalen. Og herved bliver naturligvis den rug som står på dette sted, trykket ned og ødelagt. For at gøre skaden endnu større, plejer disse dyr hver gang de kommer til deres unger at flytte disse til et andet sted, så at det ikke er sjældent at man i en rugmark efter 6 skæpper udsæd ved afmejningen finder 30 til 50 sådanne dyrelejer, foruden adskillige småveje på hvilke dyrene ved at gå frem og tilbage har nedtrådt rugen.\n"Disse dyr er en plage for øens beboere. For ikke alene henter de som oftest deres føde i bøndernes kornmarker, men de lægger også deres unger i rugen, og det altid hvor den står allertættest". Her springer de dog ikke rundt i en kornmark eller på Tåsinge, men nord for Veksø. (Eget foto, 2015)\nMen ikke alene på markerne gør disse dyr stor skade, også haverne lider meget ved dem. Som bekendt er nemlig beboerne af Tåsinge næsten alle meget dygtige til at opelske frugttræer. De køber unge træer dels fra København, dels fra Holsten, dels opelsker dem selv af kerner. Kort sagt, de gør alt muligt for deres haver. Men hvad fornøjelse har de af det? Det er ikke sjældent at disse dyr på en nat næsten helt ødelægger de bedste frugttræer ved at afgnave og æde knopperne, ja endog for at få disse slår topgrenene ned med deres takker.\nNår man overvejer alt dette, mon det da var et urimeligt ønske af Tåsinges beboere at øens ejer ville indeslutte disse 300 dådyr som forårsager så stor skade i en dyrehave. Især da han ejer en meget bekvem have som fører dette navn?\n(Politivennen nr. 452. Løverdagen den 28de August 1824, s. 9099-9101)\nEtiketter: bønder, dyr, Tåsinge


Skat.dk: Bindende svar om hvorvidt en firmabil skattemæssigt kan anses for værende en specialindrettet varebil.\n22 Dec 2016 12:57\nfirmabil, erhvervsmæssig kørsel, specialindrettet køretøj.\nLandsskatteretten fandt ikke, at en firmabil kunne anses for at være en specialindrettet varebil og dermed falde udenfor bestemmelserne i LL § 16, stk. 4.\nLigningslovens § 16, stk. 1, stk. 3 og stk. 4.\nSKAT er anmodet om Bindende svar på spørgsmålet:\nPå grundlag af nedenstående oplysninger anmodes om svar på, om SKAT er enig i, at den af H1-1s indrettede firmabil, som stilles til rådighed for A ([...]) til brug for erhvervsmæssig kørsel, skattemæssigt kan anses for værende en specialindrettet varebil?\nLandsskatteretten stadfæster svaret.\nKlageren er ansat som direktør i H1-1 A/S (selskabet). Selskabet har i 2015 haft 83 ansatte og en omsætning i 2014 på ca. 99 mio. kr. Selskabet ejes af H1 A/S, som ejes af [...]. (se hjemmesiden for selskabet: [...]).\nKlageren har en firmabil af mærket Jaguar XF van til rådighed til erhvervsmæssig kørsel.\nRepræsentanten har overfor SKAT oplyst følgende om de faktiske forhold:\nH1-1 er en virksomhed hvis hovedaktivitet består i industriel produktion af maskiner og maskindele samt salg af industrielle serviceydelser. Selskabets aktiviteter foregår med udgangspunkt i selskabets lokaliteter i By Y1, By Y2, By Y3 og By Y4. Selskabet havde i 2013 en bruttofortjeneste på 44 mio. kr. mod 48 mio. kr. i 2012.\nA er ansat som arbejdende direktør med ansvaret for alle 4 afdelinger. A bor i By Y1. A's administrative arbejde foregår ofte om aftenen på bopælen.\nH1-1's aktiviteter er fordelt på nedenstående 4 afdelinger.\nH1-1 - aktivitet i By Y1\nSom angivet foregår H1-1's aktivitet ude på de forskellige lokaliteter, hvor afdelingen i By Y1 udfører alle former for ventilationsarbejder. Det vil sige fra skitseoplæg, fortsættelse med projektering, montage og afslutning med serviceydelser. Aktiviteten i By Y1 foregår fra eget værksted, hvor der blandt andet fremstilles specielle overgangsstykker og sugetragter til de enkelte specifikke opgaver.\nH1-1 - aktivitet i By Y2\nI By Y2 er der ligeledes eget værksted — [...] - hvor der udføres konstruktions og reparationsopgaver i jern, rustfri stål og aluminium. Værkstedet udfører eksempelvis klipning, flammeskæring, bukning, valsning og svejsearbejde. Der udføres tillige montageopgaver, store som små inden for montering af stålkonstruktioner til flytning og opdeling af maskiner. H1-1 udfører også reparationsarbejder på skibe, der enten ligger ved kaj, eller ombord på skibe, som sejler på havet.\nH1-1 - aktivitet i By Y3\nPå værkstedet i By Y3 udføres alle former for konstruktions- og reparationsopgaver i rust- trit stål, sort stål og aluminium. Der tilbydes også vedligeholdelsesydelser af industri- og fabriks- anlæg. H1-1 deltager i produktudvikling, herunder udvikling af specialmaskiner. Ved fremstilling af prototypemaskiner er det vigtigt at være tæt på kunden for at undgå misforståelser. H1-1 deltager således i optimering af eksisterende produktionsudstyr samt helt nye anlæg til nyudvikling af produkter. Værkstedet råder over mange alsidige CNC-styrede maskiner, som blandt andet styres af robotter. Virksomhedens kunder er mange og forskellige typer virksomheder, der har behov for CNC bearbejdede emner i stål, rustfri stål, metaller eller plast.\nH1-1 - aktivitet i By Y4\nI By Y4 udføres der alle former for smede- og maskinopgaver så som konstruktions- og reparationsopgaver, design og udvikling af prototypemaskiner. Der arbejdes i rustfrit stål, sort stål, aluminium, kobber, messing, træ og plast.\nH1-1 løser opgaver for virksomheder, offentlige institutioner, rådgivende ingeniører samt hoved entreprenører i hele landet. H1-1 arbejder eksempelvis for den [...] og den [...]. Endvidere deltager H1-1 i både små og store byggeprojekter som eksempelvis [...] og [...].\nAs funktion er som direktør blandt andet at være bindeleddet mellem de 4 afdelinger. A er uddannet maskinmester, har taget installatøreksamen samt opnået en EDB-erfaring i forhold til virksomhedens produktion. Udviklingen inden for blandt andet brugen af CNC-styrede maskiner er i høj grad afhængig af As viden om EDB. Installatøreksamen anvender A dagligt i forbindelse med strømforsyning til henholdsvis virksomhedens maskinpark samt til akutte problemer, der opstår ude på den enkelte projektplads, hvor arbejdet udføres. A deltager ligeledes i tilbudsgivning samt den løbende kontrolstyring af de enkelte større projekter.\nAs arbejdsopgaver er blandt andet og ikke udtømmende,\nat afgive tilbud på projekter\nat opmåle på pladserne\nat deltage i kontrolstyring af projekterne\nat deltage aktivt i tilbudsoverdragelser\nat sikre, at love, sikkerhedskrav og arbejdsmiljø overholdes på de 4 lokaliteter samt ude på pladserne, hvor arbejdet udføres\nat tilse de igangværende projekter på henholdsvis de 4 lokaliteter som ude på pladserne, hvor arbejdet udføres\nat fungere som vejleder og rådgive de ansatte, dels på de 4 lokaliteter og dels ude på pladserne, hvor arbejdet udføres\nat forhandle med og styre de større projekter\nat løse akutte behov for EDB rådgivning på de 4 lokaliteter\nat løse akutte behov i forbindelse med problemer med strømforsyning dels på de 4 lokaliteter og dels ude på de pladser, hvor arbejdet udføres\nat forestå/deltage i afholdelse af projektmøder ude på de enkelte pladser, hvor arbejdet udføres\nat være kontaktpersonen til leverandørerne på de forskellige større projekter\nat medbringe det nødvendige værktøj til løsning af opgaver på henholdsvis de 4 lokaliteter samt ude på de enkelte pladser, hvor opgaverne er\nat transportere materialer/prøver mellem de enkelte lokaliteter og\nat transportere materialer/prøver ud til de enkelte projektpladser\nAs arbejde foregår i marken. Det vil sige dels ude i de enkelte afdelinger alt efter behov samt med besøg på de skiftende projektpladser ude hos kunderne.\nI forbindelse med dette arbejde får A stillet varebil til rådighed til brug for den erhvervsmæssige kørsel.\nA har tidligere haft firmabil (varebil) til rådighed, som udelukkende har været anvendt erhvervsmæssigt, og hvor A har ført kørebog som dokumentation for den erhvervsmæssige kørsel. Med erfaringen for tidligere firmabiler og brugen heraf, har H1-1 fundet det hensigtsmæssigt at købe en ny varebil og indrette den efter de faktiske erhvervsmæssige behov, jf. nedenfor.\nVarebilen, der stilles til rådighed, er af typen Jaguar XF Van på gule plader, jf. bilag 1 og 2.\nMomsen er afløftet, da varebilen udelukkende anvendes til erhvervsmæssig kørsel. Varebilen er efter erfaring fra tidlige varebiler indrettet specielt i forhold til det daglige arbejdsmæssige behov.\nDer er som sagt tale om en gulpladebil med adskillelse mellem førersædet og værkstedsrummet. Varebilen er indrettet med 2 fastmonterede skuffemoduler, jf. bilag 3-5. Indretningen gør det muligt for A at medbringe relevante materialer, dokumenter, værktøj af forskellig art, måleudstyr, skiftetøj mv. til brug for det arbejde, som dagligt skal udføres ude på de enkelte projektpladser samt ude på de 4 lokaliteter. Det som opbevares i skuffemodulerne er typisk værktøj og reservedele som mere eller mindre ligger fast i varebilen, da det er materiel, som A dagligt har behov for til at løse både planlagte opgaver og akut opståede opgaver. Indretningen fremgår af bilagene 6-10.\nBag førersædet under gulvet i varerummet er indrettet et opbevaringsrum, som er muligt at aflåse. Rummet anvendes til opbevaring af dyrt og særligt følsomt udstyr, som medbringes til løsning af dagens opgaver. Her kan være tale om computer, måleudstyr, kontrakter og kamera. Rummet fremgår af bilag 11.\nUdover indretningen med de fastmonterede skuffemoduler medbringes dagligt tillige værktøj, måleudstyr mv., som grundet størrelsen ikke kan være i skuffemodulerne, men som der er behov for at transportere i forhold til dagens specifikke arbejdsopgaver. Det kan blandt andet være opmålinger på pladser i forbindelse med tilbudsgivning. Dette værktøj er placeret løst i varebilens øvrige varerum og gør det muligt for A hurtigt at udskifte dele af værktøjet/udstyret i forhold til de enkelte opgaver/projekter.\nVarerummet bag ved skuffemodulerne er ved indretning af varebilen bibeholdt som et samlet rum, da der dagligt er behov for at transportere ting, som ikke kan være i skuffemodulerne. I forbindelse med indretningen er der lagt en ekstra bund i det “frie" varerum, således at dette jævnligt kan udskiftes, når lugtgener og snavs bliver for voldsomme. Varerummet anvendes dels til større værktøjer mv., som beskrevet ovenfor, og dels til at transportere materielprøver ud til de enkelte projektpladser og mellem de 4 værkstedslokaliteter. Det materiel der transporteres kan være alt fra mindre stålkonstruktioner, materialer fra leverandører til eksempelsvis påhængsmotorer. De dage A skal besigtige arbejdsopgaver på havet, er det nødvendigt at transportere påhængsmotor til gummibåd. Der er tale om transport af materialer, som klart giver lugtgener af metal, olie samt kemikalier, og som medfører spild af eksempelvis olier. Eksempler på anvendelsen af varerummet til transport af materiel, specialværktøj mv. fremgår af vedlagte bilag 12-17.\nUdover at indretningen er funktionel i forhold til den erhvervsmæssige aktivitet, som A dagligt udfører, har de lukkede skuffemoduler også en præventiv virkning i forhold til indbrud, da dyrt værktøj og materiel ved øjesyn kan virke tiltrækkende set ude fra.\nSkuffemodulerne er af sikkerhedsmæssige årsager fastmonteret til bunden af varebilen, således at det ikke flyver rundt i varebilen, hvis der skulle ske et uheld eller der skal bremses hårdt op.\nSikkerhedsmæssigt er det ikke forsvarligt at have nogle siddende på sædet ved siden af føreren, idet der i den side af varebilen ikke er adskillelse mellem førerkabinen og værkstedsrummet, og ved uheld vil der således være værktøj eller lignende, som kan slynges frem i førerkabinen. En medpassager vil i en sådan situation være særlig udsat, når der ikke mellem passagersædet og værkstedsrummet er fysisk adskillelse, som der er mellem førersædet og værkstedsrummet.\nProjektpladserne, som A kører til, medfører, at varebilerne meget hurtigt bliver beskidt og støvet afhængigt af vejret. Der medbringes blandt andet skiftesko/gummistøvler og regnjakke på grund af det “beskidte" arbejde og vejrforholdet. På de større projektpladser foregår kørslen oftest på ikke asfalterede veje etablerede byggepladsveje.\nNår A dagligt medtager varebilen til sin bopæl efter arbejdstidsophør, vil det for H1-1 medføre en tidsmæssig og økonomisk besparelse. Dette skyldes, at A ved udkald og hasteopgaver kan kø re direkte fra bopælen ud til den enkelte lokalitet og/eller projektplads, uden at skulle runde virksomhedens adresse i By Y3.\nEt kørselsmønster vil typisk være, at A kører efter de faktiske forhold og behov. Arbejdsdagene ligner ikke hinanden, ligesom det kan være svært at planlægge næste dags arbejde, da der ofte opstår akutte behov for at ændre den planlagte dag, fordi der eksempelvis opstår problemer uden på den enkelte projektplads eller på et af de 4 værksteder. Eksempelvis kan der køres fra bopælen ud til en eller flere midlertidige projektpladser i forbindelse med tilbudsgivning, opmåling, kontrol mv., eventuelt derfra videre til en af de 4 lokaliteter enten som planlagt for at transportere materiel/prøver eller efter behov opstået i løbet af dagen, derfra videre til en projektplads, hvorfra der ved arbejdstidsophør køres tilbage til bopælen.\nI forbindelse med at varebilen stilles til rådighed for den erhvervsmæssige kørsel, har A under- skrevet en aftale (frasigelseserklæring) med H1-1, hvoraf det fremgår, at A alene må anvende va- rebilerne til erhvervsmæssig kørsel, ligesom det heraf følger, hvad der er erhvervsmæssig kørsel.\nKørslen mellem bopæl og de skiftende arbejdssteder og mellem bopælen og H1-1 anses for fri befordring, da kørslen finder sted i en specialindrettet værkstedsvogn. Der skal således ikke ske beskatning af denne kørsel, da det forudsættes, at de pågældende ikke tager befordringsfradrag for strækningen Dette følger af ligningslovens § 9 C.\nA ejer privat en passende bil\nSKAT har svaret NEJ til, at bilen er specialindrettet.\n"En varebil på gule plader kan også være omfattet af reglerne om særlige køretøjer.\nHvis der køres eller hjem og arbejde i et ikke-specialindrettet køretøj, må der ikke foretages svinkeærinder.\nSelve vurderingen af, hvorvidt der er tale om specialindrettet køretøj er ens, uanset om køretøj er på max. 3 tons eller mellem 3 og 4 tons.\nAf SKM2009.177.SKAT er der således henvist til SKM2008.354.SKAT, hvor der nærmere er be skrevet de momenter, der indgår i vurderingen.\nat det specialindrettede køretøj er nødvendigt for at man som bruger kan udføre arbejdet\nForhold der taler for, at der konkret er tale om et specialindrettet køretøj er bl.a.:\nDer er som følge af et erhvervsmæssigt behov, indrettet mange fastspændte reoler, der fylder det meste af køretøjets lastrum\nForhold der taler imod, at der konkret er tale om et specialindrettet køretøj er bl.a.:\nOvenstående liste over forhold, der taler for og imod, om der er tale om et specialindrettet køretøj, er ikke udtømmende, og der skal normalt lægges vægt på flere af disse forhold, foruden de generelle betingelser nævnt ovenfor, jf. SKM2008.354.SKAT.\nDer kan dog også være andre konkrete forhold, der har betydning for vurderingen.\nPå grundlag af indsendte oplysninger samt fotos, er det ud fra en samlet og konkret vurdering SKATs opfattelse, at køretøj på gule plader af mærket Jaguar XF Van ikke kan anses for en specialindrettet varevogn for Direktør A.\nDer er på baggrund af kriterierne i SKM2008.354.SKAT i afgørelsen lagt vægt på, at:\nder er tale om et køretøj i luksusklassen, med lyst indtræk, som ikke normalt ses anvendt som håndværkerbil, men mere som direktionsvogn,\nkøretøjet uden skuffesektioner anses for yderst velegnet til privat benyttelse,\nder i varerum er væsentlig fri gulvplads til transport af private genstande,\nskuffesektionerne ikke ses nødvendige for at hindre tyveri, når henses til, at ruder i varerum er sorte, samt henset til bilmodellen,\nskuffesektioner ikke gør køretøjet mindre egnet til privat benyttelse,\nkøretøjet udvendig fremstår anonym, med sorte ruder i varerum, (ifølge fotos også bagrude) samt med firmanavn og logo i diskrete, mindre skrifttyper.\nDer er således efter SKATs opfattelse tale om et almindeligt udseende køretøj på gule plader med en indretning i varerum, som ikke gør køretøjet uanvendelig til privat benyttelse.\nKøretøjet anses derimod ud fra en samlet og konkret vurdering at være velegnet til privat benyttelse. Svaret på spørgsmålet er herefter: Nej\nDet er SKATs opfattelse, at køretøjet i landsskatterettens kendelse af 14.10.2013, j.nr. 13-0055441 ikke er sammenlignelig med det her omhandlende køretøj.\nDer er ikke i afgørelsen lagt vægt på tidligere individuelle og konkrete afgørelser i ikke-offentliggjort bindende svar.\nHvorvidt køretøjet er luksuspræget/smart anses at indgå som et af elementerne i vurderingen af, hvorvidt køretøjet er velegnet til privat benyttelse, jf. SKM2008.354.SKAT samt byretsdom SKM2013.88.BR."\nKlagerens repræsentant har fremsat påstand om, at svaret ændres til JA.\nA får i forbindelse med sit arbejde stillet varebil til rådighed for erhvervsmæssig kørsel. Varebilen, som stilles til rådighed, er en specialindrettet værkstedsvogn, som er indrettet til at dække for det daglige arbejdsmæssige behov, der er i forbindelse med udførelsen af arbejdet som arbejdende direktør og entrepriseleder. A er forpligtet til at transportere værktøj, måleudstyr og anden materiel mv. til de enkelte projektpladser samt både mindre og større materiel/prøver mellem de 4 afdelinger. Varebilen er til brug for det daglige arbejde blandt andet indrettet med fastmonterede skuffemoduler. Arbejdet består i både planlagte opgaver såvel som akutte udkaldsopgaver, der udføres i de 4 afdelinger samt ude på de skiftende projektpladser, hvor varebilen hurtigt bliver beskidt grundet arbejdsforholdene på de forskellige pladser.\nVarebilen er indrettet således, at det ikke er muligt efter endt arbejdstid at tømme den. Skuffemodulerne er fastmonterede og kan ikke fjernes. Sikkerhedsmæssigt er det uansvarligt at medtage passagerer i varebilen, idet der ikke er fysisk adskillelse mellem passagersædet og værkstedsrummet.\nVarebilens anvendelse og indretning er erhvervsmæssig, idet varebilen udelukkende anvendes til erhvervsmæssig kørsel, ligesom dens indretning er udtryk for det daglige erhvervsmæssige behov for at medbringe værktøj og materiel mv. Varebilen fremstår som en værkstedsvogn, som dagligt bliver beskidt, og som er præget af lugtgener. De nævnte konkrete forhold gør, at varebilen, som er indrettet i forhold til As daglige arbejde, ikke kan anses som anvendelig som alternativ til privat bil. Varebilen anses som en specialindrettet værkstedsvogn og er dermed ikke omfattet af ligningslovens § 16, stk. 4.\nSkattepraksis på området angående de specialindrettede værkstedsvogne fremgår dels af ligningsvejledningen dels af en række kendelser og domme på området.\nJuridisk vejledning afsnit C.A.5.14.1.13 fremgår følgende under afsnittet: "Specialkøretøjer"\nDer er køretøjer, der normalt ikke er omfattet af reglerne om fri bil til rådighed. Det gælder fx lastvogne, slamsugere, kranvogne, tankbiler og andre specialkøretøjer. Disse køretøjer anses ikke for egnede som alternativ til en privat bil, og privat kørsel i sådanne køretøjer udløser derfor ikke beskatning efter LL § 16, stk. 4.\nDisse køretøjer anses ikke for egnede som alternativ til en privat bil, og privat kørsel i sådanne køretøjer udløser derfor ikke beskatning efter LL § 16, stk. 4. Det er en forudsætning, at bilerne ikke må bruges - og rent faktisk ikke bliver brugt - til privat kørsel i øvrigt.\nEksempel på ikke godkendt specialindrettet værkstedsvogn:\nEt eksempel på, at en varebil ikke anses som en specialindrettet værkstedsvogn er TFS 1999, 919 HRD. Sagen drejede sig om en gardinmontør og direktør i et selskab, hvor montørens ægtefælle ejede selskabet. Selskabet drev virksomhed med salg og montage af gardiner. Selskabet havde leaset to varebiler, hvoraf montøren benyttede den ene til kørsel ud til kunder. Højesteret fandt, at der ikke var tilstrækkeligt grundlag for at fastslå, at varebilen, uanset at den var specialindrettet til direktørens arbejde som gardinmontør, var indrettet på en sådan måde og i et sådant omfang, at den kunne anses som en værkstedsvogn. Højesteret lagde derfor til grund, at varebilen var anvendelig som alternativ til en privat bil. Værdien af fri bil blev herefter beregnet efter LL § 16, stk. 4.\nDet er vores vurdering, at gardinbussen ikke er sammenlignelig med den varebil, som H1-1 stiller til rådighed for A. Gardinbussen var en Toyota Corolla Van med begrænset indretning. H1-1s varebil er større og indrettet som værkstedsvogn med fastmonterede skuffemoduler, ligesom det af sikkerhedsmæssige årsager ikke er ansvarligt at medbringe passagerer i H1-1s varebil. Desuden udsættes H1-1s varebil dagligt for transport til og fra skiftende projektpladser og mellem de 4 værksteder, hvorfor varebilen bliver beskidt, og der er luftgener i forbindelse med transport af materiel. Dette medfører, at varebilen ikke er egnet som alternativ til privat bil.\nEksempler på godkendt specialindrettet værkstedsvogn:\nLandsskatteretten fandt i en afgørelse fra 1999, gengivet i TfS 1999, 495, at en varebil (Toyota Hi Ace) var specialindrettet til brug for en slagterforretning med fastmonterede hylder, ligesom der var monteret et køleelement, hvilket var et lovkrav til varebiler, der blev anvendt til transport af kødvarer. Landsskatteretten fandt, at varebilen med dens indretning ikke var egnet til privat kørsel og dermed ikke omfattet af ligningslovens § 16, stk. 4, hvorfor indehaveren ikke skulle beskattes af fri bil.\nLigningsrådet har i en bindende forhåndsbesked fra 1994 udtalt, at hvorvidt en varebil er uegnet til anvendelse som alternativ til en privat bil eller ej, bestemmes ud fra varebilens indretning. I den pågældende sag var der tale om to gulpladebiler, dels en Ford Transit (kassevogn) dels en Ford Escort (van), som begge var indrettet med faste hylder. Ligningsrådet fandt, at de to typer af varebiler med fastmonteret værktøjsindretning måtte anses for at være specialindrettede værkstedsvogne og dermed ikke egnet til privat kørsel, jf. TFS 1994, 667 LR.\nVestre Landsret fandt, at en Chrysler Voyager (ikke lukket kassevogn) kunne anses som en specialindrettet værkstedsvogn, jf. SKM2007.538.VLR. Sagen omhandlede en ansat i et køkkenfirma, som havde ansvaret for salg til håndværkskunder og private, og spørgsmålet var, hvorvidt varebilen, der blev anvendt i forbindelse med arbejdets udførelse, var at anse som en specialindrettet værkstedsvogn eller ej. Varebilen var indrettet med skuffemoduler og kasser til brug for den pågældendes arbejde. Endvidere var der tale om en varebil med ruder hele vejen rundt, som også findes i personvognsudgave. Vestre Landsret anså varebilen og dens indretning som værende karakteriseret som en specialindrettet værkstedsvogn, hvor der ikke fandt beskatning sted efter ligningslovens § 16, stk. 4.\nI 2013 fandt Landsskatteretten, at en VW Caddy Van kunne anses som en specialindrettet værkstedsvogn, der var uegnet til privat befordring og dermed ikke omfattet af reglerne om fri bil efter ligningslovens § 16, stk. 4, jf. j.nr. 13-0055441. Denne sag udmærkede sig ved, at der var væsentlig fri gulvplads i varerummet (cirka 50 %), hvilket var nødvendigt for, at medarbejderen kunne udføre sit daglige arbejde, herunder transportere relevante materialer og borttransportere affald. I overensstemmelse med vores sag udgør den frie gulvplads i varerummet (ca. 1/3-del) en absolut nødvendighed for, at A kan udføre sit daglige arbejde, idet han løbende har behov for transport af materiel og materialer, som fylder varerummet.\nI en ikke-offentliggjort kendelse fra Landsskatteretten i 2008 -j.nr. 08-00402 fandt Landsskatteretten, at en varebil af typen Opel Zafira Flexivan kunne anses som specialindrettet. Varebilen blev anvendt af virksomhedens entrepriseleder, hvor der var et arbejdsmæssigt behov for at medbringe diverse værktøj og udstyr. Varebilen havde fastmonteret reol og kasser til brug for virksomhedens erhvervsmæssige aktivitet. Varebiltypen Opel Zafira Flexivan er ikke en lukket kassevogn, men en varebil med sideruder i varerummet, og som findes i en personbilsvariant. Landsskatteretten fandt, at varebilen med fastmonteret værktøjsindretning måtte anses for at være en specialindrettet værkstedsvogn og dermed ikke egnet til privat kørsel. Varebilen og indretningen fremgår af bilagene 33-35.\nI to andre ikke-offentliggjorte kendelser fra Landsskatteretten i 2010 - j.nr. 09-02053 og 09-02054 fandt Landsskatteretten, at varebiler af typen Mercedes ML270/ML320 kunne anses som specialindrettede. Varebilerne blev anvendt af virksomhedens byggeledere, hvor der var et arbejdsmæssigt behov for at medbringe diverse værktøj og udstyr. Varebilerne havde fastmonteret hyldeindsatser til brug for virksomhedens erhvervsmæssige aktivitet. Varebiltypen Mercedes ML270/ML320 er varebiler med 4-hjulstræk med sideruder i varerummet og ikke lukkede kassevogne, og hvor modellerne findes i en personbilsvariant. Landsskatteretten fandt, at varebilerne med fastmonteret værktøjsindretning måtte anses for at være specialkøretøjer og dermed ikke egnet til privat kørsel.\nI et ikke-offentliggjort bindende svar fandt SKAT -j.nr. 10-096784, at varebilen af typen BMW 5X Van kunne anses som specialindrettet. Varebilen blev anvendt af virksomhedens entrepriseleder, som havde et arbejdsmæssigt behov for at medbringe værktøj og udstyr. Bilen var en varebil, som havde lyst læderindtræk, havde sideruder i varerummet og var indrettet med fastmonterede skuffe- og kasse moduler. Der var således ikke tale om en lukket kassevogn og samtidigt findes en personbilsvariant. SKAT fandt, at varebilen med fastmonteret værktøjsindretning måtte anses for at være specialindrettet og dermed ikke egnet til privat kørsel. Varebilen og indretningen fremgår af bilagene 36-38.\nI et andet ikke offentliggjort bindende svar fandt SKAT -j.nr. 11-112124, at varebilen VW Caddy kunne anses som specialindrettet. Varebilen blev anvendt erhvervsmæssigt, og var indrettet med dels fastmonterede reoler og dels med et åbent varerum, som blev anvendt til erhvervsmæssigt formål afhængig af opgaven. Varebilen og indretningen fremgår af bilagene 39 og 40.\nDet er vores vurdering, at bilerne i de ovennævnte sager er sammenlignelige med den varebil, som H1-1 stiller til rådighed for A. Det fremgår af disse sager, at det er underordnet, hvorvidt der er tale om lukkede kassevogne eller mindre varebiler med sideruder i varerummet, der også findes som personbilsvariant, når det skal vurderes om varebilerne er specialindrettet eller ej. Det afgørende for, hvorvidt varebilerne er specialindrettede, er, om de er indrettet med fastmonterede kasser, reoler, åbne varerum mv., som er relevant for den erhvervsmæssige aktivitet, som de pågældende udfører, der har varebilerne til rådighed.\nVed besvarelsen skal det lægges til grund, at varebilen alene anvendes som oplyst udelukkende til erhvervsmæssig kørsel, at H1-1 løbende kontrollerer den samlede kørsel, samt at A har underskrevet en frasigelseserklæring om, at den pågældende varebil ikke må anvendes til privat kørsel.\nDet skal bemærkes, at billederne, jf. bilagene 2-6, er taget på værkstedet, hvor bilen blev indrettet med skuffemodulerne.\nBemærkninger til SKAT's afgørelse:\nAd. 1.Der er tale om et køretøj i luksusklassen, med lyst indtræk, som ikke normalt ses anvendt som håndværkerbil, men mere som direktionsvogn\nAt der er tale om en varebil i luksusklassen, ses ikke tidligere at indgå i vurderingen af, hvorvidt en varebil er specialindrettet eller ikke. Det må være virksomhedens suveræne beslutning, om den varebil der køres i, skal være af det ene eller andet mærke, herunder at der tages skyldig hensyntagen til den ansattes øvrige løn og arbejdsvilkår. I forlængelse heraf kan oplyses, at der på samme måde sker opdeling i prisklasser ved tildeling af biler i øvrigt til virksomhedernes ansatte.\nSer vi på praksis på området, kan det konstateres, at der i ingen af de medsendte sager drøftes, hvorvidt den enkelte varebil er i luksusklassen eller ej, og i disse sager er her tale om en Chrysler Voyager, en Mercedes ML 270, en Mercedes ML 320 samt to BMW 5X'ere, som alle tilsvarende er biler i luksusklassen, og hvor de sidstnævnte tilsvarende er forsynet med lyst indtræk. Allerede begrundet heri kan det konstateres, at denne type varebiler normalt ses som specialindrettede værkstedsvogne.\nI afgørelsen henviser SKAT til byretsdommen SKM2013.88.BR, hvor en Mercedes ML 320 blev vurderet som velegnet til privat benyttelse, og i vurderingen heraf var et af elementerne, at der var tale om en varebil i luksusklassen. Denne afgørelse blev efterfølgende anket til Østre Landsret, jf. SKM2013.671.ØLR, som var enig med Byretten i, at bilen var velegnet til privat benyttelse. Af afgørelsen fremgår det tydeligt, at Østre Landsret i deres afgørelse navnligt lagde vægt på bilens indretning og anvendelse, da den i det væsentlige blev anvendt til arbejde af ikke håndværksmæssig karakter. At køretøjet var en varebil i luksusklassen, fremgår imidlertid ikke i landsrettens afgørelse, hvorfor dette omvendt ikke har været et relevant element ved afgørelsen.\nAd. 2. Køretøjet uden skuffesektioner anses for yderst velegnet til privat benyttelse\nVi er enige i, at varebilen, hvis den ikke var specialindrettet med fastmonterede skuffesektioner, ville være velegnet til privat benyttelse. Varebilen er imidlertid specialindrettet med fastmonterede skuffemoduler, hvorfor det er denne indretning, der skal lægges til grund for den konkrete vurdering og ikke, hvordan bilen skulle behandles, såfremt den havde været uden de fastmonterede skuffemoduler.\nSamtidig må det formodes, at de 5 specialindrettede varebiler nævnt under punkt 1 tilsvarende ville være velegnede til privat befordring, hvis de ikke havde været fyldt med fastmonterede reoler/skuffemoduler. Dette ses i lighed med punkt 1 ikke at have indgået i bedømmelsen af de vedlagte sager, hverken ved medhold direkte fra SKAT eller ved efterfølgende kendelse fra Landsskatteretten.\nAd. 3. Der i varerummet er væsentlig fri gulvplads til transport af private genstande\nDet er korrekt, at reolerne ikke fylder den fulde gulvplads i varerummet, og dette element er et bevidst valg fra virksomheden.\nFørst kan det konstateres, at der skal være en vis fri gulvplads foran reolerne, således at skufferne kan åbnes. Samtidig bemærkes det, at reolerne går helt til loft, både for at optimere opbevaringspladsen i reolerne, men også for at løse genstande på gulvet ikke risikerer at ramme chaufføren ved påkørsel eller hård opbremsning. Endvidere transporterer A ofte meget tunge genstande som aksler. Disse meget tunge genstande skal transporteres direkte på gulvpladsen, da skuffesektionen typisk ikke kan bære disse genstande.\nFor det andet er det i forhold til As arbejde nødvendigt, at der er en vis gulvplads ledig, så diverse større emner, værktøjer, materialer, motorer og stiger mv. kan blive transporteret, jf. den medsendte billeddokumentation. Det er helt evident for udførelsen af arbejdet, at disse materialer mv. kan blive transporteret til og fra de 4 afdelinger samt skiftende projektpladser. I den forbindelse henvises til det ikke-offentliggjorte bindende svar j.nr. 11-112124 samt Landsskatterettens kendelse j.nr. 13- 0055441.\nDet bemærkes, at efter SKAT's opfattelse er den varebil (VW Caddy Van), som indgår i Landsskatterettens kendelse j.nr. 13-0055441, ikke sammenlignelig med H1-1s varebil. Vi er ikke enige i denne betragtning, idet sagen udmærker sig ved, at der ligesom ved dette køretøj var væsentlig fri gulvplads i varerummet, som var absolut nødvendigt for udførelsen af det daglige arbejde.\nAf bilag 4 til SKM2008.354.SKAT ses en rød kassevogn med reoler op af skillevæggen mellem førerkabine og varerummet samt med væsentlig mere fri gulvplads end det her er tilfældet. Af bilaget fremgår det, at SKAT vil anse det pågældende køretøj som værende specialindrettet og dermed uegnet til at træde i stedet for en privat bil, idet der er lagt vægt på følgende:\nDet er et køretøj, der som udgangspunkt uden den pågældende indretning er mindre velegnet til privat brug pga. størrelse, og fordi der er tale om en model uden vinduer\nKøretøjet er ved indretningen med fastmonteret reoler og skydeskinner blevet mindre egnet til privat brug\nGrunden til at køretøjets lastrum i store træk er holdt fri for specialindretning er, at der er behov herfor, for at der kan udføres det pågældende arbejde. Køretøjet er derfor samlet set uegnet til at træde i stedet for en privat bil.\nI relation til ovenstående vurderes forholdene i 2. og 3. punkt ligeledes at gøre sig gældende ved dette køretøj, idet køretøjet er indrettet med fastmonterede skuffemoduler, og det frie varerum er absolut nødvendigt, for at A kan udføre sit daglige arbejde for H1-1.\nYderligere bemærkes, at der i det frie varerum er indsat et yderligere gulv, således at man, når lugten og snavset i varebilen bliver for voldsom, blot kan nøjes med at skifte det øvrige gulv, hvor de svinende materialer mv. ligger, i stedet for at skulle skifte gulvet i hele varerummet.\nAd. 4. Skuffesektionerne ikke ses nødvendige for at forhindre tyveri, når det henses til, at ruder i varerum er sorte, samt henset til bilmodellen\nSkuffemodulerne forhindrer naturligvis ikke i sig selv tyveri, men det reducerer risikoen herfor. Det skyldes, at alle "småting" er fjernet fra synligheden i bilen, således at et stykke værktøj eller lignende ikke utilsigtet frister en tyv. Det er korrekt, at der er mørke sideruder, men det hindrer ikke, at man kan se ind i bilen, ligesom bagruden i forhold til færdselsloven ikke må blendes. Som tidligere beskrevet findes der et tyverisikret aflåseligt rum i gulvet i varerummet, så meget værdifulde genstande eller følsomme dokumenter/kontrakter kan låses inde. For at kunne komme til dette rum er det nødvendigt, at pladsen ovenover er forholdsvis let tilgængelig.\nAd. 5. Skuffesektionerne ikke gør køretøjet mindre egnet til privat benyttelse\nHer henvises til bemærkningerne under punkt 2. Endvidere kan det kort konstateres, at i de øvrige sager, vi har henvist til, er det enten SKATs eller i sidste instans Landsskatterettens opfattelse, at til svarende skuffemoduler/reoler inklusiv den i øvrigt foretagne indretning gør, at her er tale om specialindrettede værkstedsvogne, som ikke er velegnet til privat benyttelse.\nDet skal bemærkes, at i dommen gengivet i SKM2007.538.VLR har Skatteministeriet i forbindelse med sagen fremført, at bilen (Chrysler) efter ministeriets opfattelse ikke kunne anses som specialindrettet, herunder blandt andet henset til:\n"Der er 2 sæder i bilen, og uden den særlige indretning er det en bil, der normalt anvendes til privat kørsel. Det er ikke en lukket kassevogn, idet der er vinduer hele vejen rundt. Der er ikke oplyst om ændringer i bilens kørselsegenskaber, og den særlige indretning hindrer ikke på nogen måde udsynet".\nVestre Landsret var således ikke enig med Skatteministeriet og fandt:\n"Varerummet i varevognen var indrettet med en spånplade bag sæderne, hvorpå der var monteret skuffemoduler til brug for forskellige materialer til køkkenmontering. Der var også skuffesektioner ved begge bilens sider og i bunden en .flad kasse opdelt i sektioner til forskelligt værktøj, således at der oven på kassen kunne anbringes ting, f eks. hårde hvidevarer, der skulle køres ud til en kunde. Varevognen må med denne indretning karakteriseres som et specialindrettet køretøj, som ikke var egnet til privat kørsel og dermed undtaget fra beskatning efter ligningslovens § 16, stk. 4 ".\nVestre Landsret SKM2007.538.VLR var altså ikke enig med Skatteministeriet, idet landsretten anså bilen for specialindrettet uanset, at bilen havde vinduer hele vejen rundt, og der var 1 passagersæde.\nEndvidere bemærker vi, at SKAT i deres vurdering tilsyneladende ikke har taget højde for en eventuel medpassagers sikkerhed, da det af sikkerhedsmæssige grunde ikke er forsvarligt at medbringe passagerer i bilen, grundet der ikke er fysisk adskillelse mellem varerummet og passagersædet. En sådan indretning vil i henhold til færdselslovens § 82, stk. 1 - 3 være trafikmæssig uansvarlig og ulovlig i forhold til medpassagerers sikkerhed:\n"Stk. 1. Personer eller gods må ikke være anbragt på en sådan måde, at føreren ikke har frit udsyn og tilstrækkelig mulighed for at manøvrere køretøjet. Gods skal anbringes således, at den tegngivning, der nævnes i § 32, stk. 2 og 3, eller påbudt lygte eller nummerplade ikke skjules.\nStk. 2. Passagerer må ikke medtages i et sådant antal eller være anbragt på en sådan måde, at der kan opstå fare for dem selv eller andre.\nStk. 3. Gods skal være anbragt således, at det ikke kan frembyde fare for personer eller medføre skade på ejendom. Det må endvidere ikke kunne slæbe eller falde af på vejbanen, forårsage forstyrrende støvdanne/se eller lignende ulempe, vanskeliggøre færdslen eller volde unødig støj".\nAd. 6. Køretøjet udvendigt fremstår anonymt med sorte ruder i varerum (ifølge fotos også bagrude) samt medfirmanavn og logo i diskrete, mindre skrifttyper\nDet er virksomhedens profil, at de ikke ønsker at fremstå med store farvestrålende reklamer og banner mv., men de ønsker at knytte en forbindelse med det diskrete - som er deres varemærke, med den kvalitet de arbejder med og leverer over for kunderne.\nDet bemærkes, at firmanavn og logo er udført, så de opfylder de af SKAT fastsatte krav til skriftstørrelse mv. på varebiler, der udelukkende er registreret til erhvervsmæssig brug i henhold til registreringsbekendtgørelsen § 37.\nEndvidere bemærkes det, at en varebils udvendige udseende ikke tidligere er indgået som et element i SKATs vurdering af, hvorvidt der er tale om en specialindrettet værkstedsvogn eller ikke. Dette fremgår således hverken af de tidligere nævnte sager, ej heller af SKM2008.354.SKAT, hvori de elementer, som SKAT normalt lægger til grund i deres vurdering, er nærmere beskrevet, og som SKAT i øvrigt henviser til i deres afgørelse.\nAd. 7. SKAT i deres afgørelse ikke har lagt vægt på tidligere individuelle og konkrete afgørelser i ikke-offentliggjorte bindende svar\nSKAT har oplyst, at de i deres afgørelse ikke har lagt vægt på de tidligere individuelle og konkrete afgørelser i ikke-offentliggjorte bindende svar, som vi har henvist til i vores anmodning. Det er imidlertid vores vurdering, at SKAT ikke kan se bort fra tidligere afgørelser, uanset om de er offentliggjorte eller ej, og SKAT bør i deres afgørelse tage hensyn til disse, idet disse afgørelser er med til at danne praksis på området.\nKonklusion - vores vurdering\nDet er vores påstand, at varebilen, som H1-1 stiller til rådighed for As erhvervsmæssige kørsel, kan klassificeres som en specialindrettet værkstedsvogn.\nDer henses til den erhvervsmæssigt begrundede indretning, herunder den frie gulvplads i varerummet, som er absolut nødvendigt for, at A kan udføre sit daglige arbejde som arbejdende direktør og entrepriseleder, idet han har et arbejdsmæssigt behov for at medbringe blandt andet værktøj og udstyr med rundt til de 4 afdelinger og de enkelte projektpladser. Hertil kommer As konkrete erhvervsmæssige kørselsbehov, der er i virksomhedens interesse, da det forventeligt vil give en både tidsmæssig og økonomisk besparelse.\nDen daglige brug af varebilen medfører desuden, at den oftest fremtræder beskidt og med lugtgener inde i varebilen.\nYdermere har A underskrevet en aftale (frasigelseserklæring), hvoraf det fremgår, at A alene må anvende varebilen til erhvervsmæssig kørsel, ligesom det heraf følger, hvad der er erhvervsmæssig kørsel. Dette skal ses i sammenhæng med, at A privat ejer en passende personbil, hvorfor han ikke har behov/ønske om at køre i varebilen privat.\nDet er således vores vurdering, at varebilen ikke er anvendelig som alternativ til en privat bil. Der henvises til praksis på området, herunder specielt SKM2007.538.VLR, Landsskatterettens afgørelser  j.nr. 08-00402, j.nr. 09-02053, j.nr. 09-02054, j.nr. 13-0055441 samt de ikke-offentliggjorte bindende svar.\nDet er vores vurdering, at spørgsmålet, jf. det bindende svar dateret den 12.01.2015, besvares med et ja.\nRepræsentanten har efter kontormøde fremsat følgende supplerende bemærkninger:\n"Det blev oplyst, at A er arbejdende direktør og i den forbindelse fungerer som Bygge-/entrepriseleder, helt i tråd med to af de kendelser jeg har medsendt - Opel Zafira og BMW X5.\nA medtager ikke "til tider" værktøj. Reolerne og aflåst rum er fyldt med relevant værktøj, materiel og udstyr, inklusiv skiftetøj, sko mv. Herudover medbringer A dagligt større materialer mellem de enkelte forretningssteder samt til de enkelte byggepladser. Her er således tale om en konstant transport af større emner, herunder bådmotorer, metalemner, stiger o.l. Alt sammen emner som sviner, støjer og afgiver lugt af olie, kemikalier, fugt, saltvand og metal.\nSammenligningen af den aktuelle bil gik på, at størrelsen af bilen er ca. det samme som en Vito og et Rugbrød, dog er både Vitoen og Rugbrødet højere. Målene for nærværende bil er ca. 1,5 høj, ca. 5,0 lang og ca. 2,0 bred. Vito er ca. 1,9 høj, ca. 4,9 lang og ca. 1,9 bred, medens Rugbrødet er ca. 2,0 høj, ca. 4,9 lang og ca. 1,9 bred.\nVedrørende spørgsmålet om luksusbiler, blev udleveret udtræk fra Bilbasen som dokumenterer at såvel BMW X5 og Mercedes ML også er biler i samme prisklasse. Da netop disse biler er anerkendt som specielindrettede konkluderes, at spørgsmålet om luksus ikke har indflydelse på bedømmelsen. Dette blev endvidere sammenholdt med, at landsretten ikke medtog dette som vurdering, trods Byrettens udtalelse.\nI forhold til VW Caddyen blev drøftet, at denne alene har en reol som fylder under 25% af varerummet, medens ca. 65% i nærværende sag er fyldt. Herefter drøftede vi anvendelse af frirummet, herunder nødvendigheden af, at man i såvel Caddyen som i nærværende sag har dybt afhængig af, at kunne medtage en række store emner mv. i det frie rum. Her bemærkes, at Caddyen blev anset som specialindrettet.\nDet blev endelig bemærket, at samtlige billeder af sagens bil, er taget enten lige efter montering af reoler og hylder eller indenfor den første uges tid efter modtagelse af færdigmonteret bil. Dette begrunder at der ikke ses nævneværdig snavs i bilen."\nNår en person som led i et ansættelsesforhold eller som led i en aftale om ydelse af personligt arbejde får stillet en bil til rådighed, er værdien heraf skattepligtig. Det følger af ligningslovens § 16, stk. 1. Værdien ansættes efter bestemmelsen i ligningslovens § 16, stk. 4.\nDet er en forudsætning, at bilen er egnet til privat benyttelse. Beskatning af evt. privat anvendelse af køretøjet sker i modsatfald efter bestemmelsen i ligningslovens § 16, stk. 3.\nSKAT har i SKM2008.354.SKAT beskrevet retningslinjer for, hvornår en bil har karakter af et specialindrettet køretøj og således ikke er egnet til privat benyttelse.\nDer er afsagt en række domme, som forholder sig til spørgsmålet. I SKM2007.538.VLR anså landsretten således en Chrysler Voyager for specialindrettet. Arbejdet bestod i kundeopsøgning, møder med kunder og leverandører, montering af køkkener m.v. Bilen var indrettet med en spånplade bag sæderne med skuffemoduler til brug for materialer til køkkenmontering samt med skuffesektioner ved begge bilens sider. Ligeledes var der i bunden indrettet en flad kasse opdelt i sektioner til forskelligt værktøj, således at der oven på kassen kunne anbringes f.eks. hårde hvidevarer. Bilen var parkeret ved direktørens bopæl om natten. Landsretten fandt, at bilen var at anse for et specialindrettet køretøj uegnet til privat kørsel og dermed undtaget fra beskatning efter ligningslovens § 16, stk. 4.\nI SKM2013.671.ØLR anså landsretten ikke en Mercedes Benz ML320 for specialindrettet. Bilmodellen var fra fabrikken udført som en 5-dørs personbil med firehjulstræk, men bilen var ombygget til varevogn og indregistreret på gule plader til blandet privat og erhvervsmæssig kørsel. Ombygningen bestod i, at bagsæderne var udtaget, således at bagagerummet begyndte umiddelbart bag førersædet og passagersædet. Bagagerummet var indrettet med reoler i hver side af bilen, der var boltet fast til førersædet og til ringe i bagagerummet. Frirummet mellem reolerne havde ingen særlig indretning. Passagersædet ved siden af førersædet var ikke særligt indrettet. Landsretten lagde til grund at bilen i det væsentligste blev anvendt til arbejde af ikke håndværksmæssig karakter, hvilket var understreget af bilens indretning og stand. På denne baggrund fandt landsretten, at bilen ikke var specialindrettet på en sådan måde, at den var uanvendelig som alternativ til en privat bil. Rådigheden over bilen skulle derfor beskattes efter ligningslovens § 16, stk. 4.\nKlageren har en bil af mærket Jaguar XF VAN til rådighed. Bilen har femdøre, lyse lædersæder og varerummet er indrettet med skuffesektioner mv. Bag skuffesektionerne er der et frirum. Passagersædet er ikke særligt indrettet. Bilen er monteret med trækkrog til trailer. Bilen fremstår på de fremlagte billeder pæn og renholdt og førersædet er påsat særligt betræk mod snavs og der er særlige bundmåtter til opsamling af smuds. Klagerens arbejde består i projekt- og byggeledelse, forhandlinger, tilbudsgivning, tilsyn på arbejdspladserne og herunder transport af materialer og værktøj til de enkelte arbejdspladser.\nLandsskatteretten finder, at omfanget og arten af bilens indretning er sammenlignelig med indretningen af bilen i dommen offentliggjort i SKM2013.671.ØLR. Efter rettens opfattelse kan bilen således ikke karakteriseres som et specialindrettet køretøj, idet indretningen ikke gør den uanvendelig som alternativ til en privat bil. Der er herved henset til, at skuffesektionerne alene delvis optager pladsen i varerummet og, at de løse materialer og værktøjer, som bliver transporteret, ikke befinder sig permanent i varerummet. Videre er der lagt vægt på, at hovedarbejdsområdet ikke er af egentlig håndværksmæssig karakter, at indretning af førersædet er med særligt betræk og særlige bundmåtter, som kan fjernes, hvilket betyder, at interiøret ved førersædet ikke tilsnavses, at passagersædet ikke er særligt indrettet og, at bilen i det hele fremstår pæn og renlig på de fremlagte billeder og, selvom billederne er taget umiddelbart efter anskaffelsen af bilen, ses arbejdet ikke at medføre vedvarende lugt- og smudsgener i bilen, når der i øvrigt henses til de tiltag, der er taget herimod. Bilens interiør og fremtoning fremstår i det hele som en bil, der er egnet til personbefordring, hvilket den erhvervsmæssige anvendelse ikke ses til hinder for.\nRetten stadfæster således det bindende svar.